Huvitav küll, miks kõigil  Kadri-nimelistel praegu sünnipäevad on?      Neljapäeva hommik algas mul kodus Jaana äratuskõnega. Ta sõitis Muksi bussiga koogile ja poole üheteistkümnesega läksime koos linna. Tallinn oli naguTallinn ikka, hall, külm, kõle, nõme, paha, tekitab väsimust, masendust ja peavalu. Vähemalt minul. Oleks siis vähemalt raha mille eest midagi ilusat endale osta, aga ei.. Lõunase bussiga sõitsime Kuusallu tagasi. Linnaväsimuse tõttu ei olnud mul tuju trenni ka minna. Arvutiklassis oli mul, Jaanal ja Liisil mõnus kokkupõrge  keka õpsiga. Tema probleem, mitte meie.. Ja siis mina ja Jaana, Grossi pood, kari õpetajaid, jajaa.. Mis ma ütlesin, Jaana, poe ukse taga;) Reedel pandi kirjanduses, kekas ja ajaloos kursusehinded välja. Oleksin ajaloo peaaegu nelja saanud, aga õnneks õps natuke utsitas tagant ja ma võtsin ennast kokku. Niisiis oli reedel paras pingelangus, kursusehinded käes ja kõik viied..    Muide, LIISI SAI LOAD!!!!!!!!!! Palju õnne;)    Reede õhtul sõidutas värske lubadeomanik mind Lilli külla Kadri  sünnipäevale ja see oli üks väga omamoodi sõit. Ärge mind kunagi kaardilugejaks võtke!! Nonii, väljas pime, uduvihmane, kole, siis on auto, kaks tüdrukut ja kaks jutupaunikut. Vale pööre, vale tee, aina kitsam, kohutav urgas.. Ja siis kaks jutupaunikut jutustavad igasuguseid õudusfilme ümber. Uuh, vot see oli kogemus:D Õnneks lõpuks jõudsime õnnelikult õigesse kohta, kuigi seal hakkas mingi mantliga jube kahtlane mees meie autole lähenema..    Kõrvalolev pilt on tehtud reede õhtul, me and my wife;)  Hoolikamal vaatlemisel leiate selle pildi taustalt minu ja Jaana sõbrapildi kah, kooli fotograafi poolt tehtud. Armas, eks;)